Milîsanê KBDHyî pare kerd ke înan vera Komployê 15ê Sibate yê serê Rayberê Şarê Kurdî Abdullah Ocalanî qezaya Geverî ya Colemêrgî de tay çalakîyî kerdî.
Milîsan taxa Kanî Heyderî de tekerî vistî ra, rayîrî girewtî, taxa Esenyurtî de bombayê destî eştî polîsan, taxanê Kişla, Gungor û Cumhurîyetî de pankartî daliqnayî. Şarê Geverî bi coşî eleqe mojna çalakîyan.
KBDHyî eşkerayîya çalakîyan de vat: ''Çalakîyan ra dima yewinê ma bi serfîrazî resayî cayanê xo.''
